Preliminarus 2005 m. bendrojo biudžeto pakeitimo projektas nr. 7 - Bendroji pajamų suvestinė - Įplaukų ir išlaidų suvestinė pagal skirsnius - IV skirsnis - Teisingumo Teismas /* KOM/2005/0419 galutinis */





[pic] | EUROPOS BENDRIJŲ KOMISIJA | Briuselis, 5.9.2005 KOM(2005)419 galutinis PRELIMINARUS 2005 M. BENDROJO BIUDŽETO PAKEITIMO PROJEKTAS Nr. 7 BENDROJI PAJAMŲ SUVESTINĖĮPLAUKŲ IR IŠLAIDŲ SUVESTINĖ PAGAL SKIRSNIUSIV skirsnis — Teisingumo Teismas (pateiktas Komisijos) PRELIMINARUS 2005 M. BENDROJO BIUDŽETO PAKEITIMO PROJEKTAS Nr. 7 BENDROJI PAJAMŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUS IV skirsnis — Teisingumo Teismas Atsižvelgdama į: - Europos bendrijos steigimo sutartį, ypač į jos 272 straipsnį, - Europos atominės energijos bendrijos steigimo sutartį, ypač į jos 177 straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1], ypač jo 37 straipsnį, dėl aiškinamajame memorandume nurodytų priežasčių Europos Komisija biudžeto valdymo institucijai pateikia preliminarų 2005 m. bendrojo biudžeto pakeitimo projektą Nr. 7. PAJAMŲ IR IŠLAIDŲ SUVESTINĖ PAGAL SKIRSNIUS Bendroji įplaukų suvestinė bei įplaukų ir išlaidų pagal skirsnius suvestinė per SEI-BUD sistemą siunčiamos atskirai. Bendrosios pajamų suvestinės ir pajamų ir išlaidų suvestinės pagal skirsnius redakcija anglų kalba pateikiama biudžeto priede kaip pavyzdys. AIŠKINAMASIS MEMORANDUMAS 1. 2004 m. lapkričio 2 d. Taryba sprendimu Nr. 2004/752/EB, EURATOMAS įsteigė Europos Sąjungos tarnautojų teismą (toliau – Tarnautojų teismas), kurį sudaro 7 Tarybos skiriami teisėjai.Prašymas įsteigti naujas darbo vietas bei suteikti asignavimus, kurie yra būtini įsteigti naująjį teismą, buvo įtrauktas į 2006 m. Teisingumo Teismo preliminarų biudžeto projektą. Kaip buvo nurodyta šio preliminaraus projekto įvadinėse pastabose, šis projektas buvo parengtas manant, kad naujasis teismas savo veiklos nepradės vykdyti iki 2006 m. pradžios[2].Tačiau 2005 m. sausio 18 d. Tarybos sprendimu (2005/151/EB, Euratomas) įsteigto darbo komiteto, skirto pareikšti savo nuomonę dėl kandidatų tinkamumo eiti teisėjų pareigas, nuomone, 2005 m. liepos 22 d. Taryba sprendimu paskyrė septynis teisėjus ir nustatė, kad jie pradės eiti pareigas nuo 2005 m. spalio 1 d.Atsižvelgiant į tai, kad Tarnautojų teismas pradės vykdyti savo veiklą 3 mėn. anksčiau nei buvo numatyta rengiant 2006 m. biudžetą, todėl reikia prašyti pateikti 2005 m. biudžeto pataisas. 2. Šiomis biudžeto pataisomis pirmiausia siekiama įsteigti 26 pareigybes, būtinas tinkamam Tarnautojų teismo funkcionavimui, įrašant jas į institucijos pareigybių sąrašą. Šias pareigybes sudarys: teisėjų kabinetų personalas, t. y. kiekvienam teisėjui priskirtas referentas ir asistentas, bei sprendimų redaktorius ir pirmininko kabineto asistentas (iš viso 16 laikinųjų darbo vietų, 2 A*14, 2 A*12, 3 A*11, 1 A*10, 1 B*5 ir 7 B*3) bei tiesiogiai šio teismo sekretoriatui priskirtas personalas (iš viso 10 nuolatinių darbo vietų, 1 A*5, 5 B*3 ir 4 C*1).Pažymėtina, kad šios svarstomos pareigybės išimtinai skirtos tiesioginiams teisėjų bendradarbiams bei sekretoriato personalui, t. y. asmenims, tiesiogiai dalyvaujantiems teismo veikloje ir, kad likusioms funkcijoms naujasis teismas pasitelks įvairias Teisingumo Teismo tarnybas (vertimu žodžiu, raštu, informatikos ir kt.). Todėl šios naujos 26 pareigybės būtinos užtikrinti naujojo teismo veiklą, be kurių galėtų būti pažeistas jo teisminis autonomiškumas. Be to, tai buvo numatyta ir prie Tarybos sprendimo, įsteigiančio Europos Sąjungos tarnautojų teismą, projekto pridėtoje finansinėje pažymoje (išskyrus tai, kad dvi papildomos pareigybės turėjo būti papildomai numatytos atsižvelgiant į didėjantį teisėjų skaičių, Tarybos nuo 6 padidintą iki 7).Taip pat pažymėtina, kad neįmanoma šių pareigybių įsteigti reorganizuojant Pirmosios instancijos teismo pareigybes. Tokio reorganizavimo išdava faktiškai būtų ta, kad būtų perduodami resursai šio teismo viduje atsiradę dėl viešosios tarnybos ginčų nagrinėjimo perdavimo. Tai prieštarautų pagrindiniam Europos Sąjungos tarnautojų teismo įsteigimo tikslui, t. y. sudaryti Pirmosios instancijos teismui galimybę nagrinėti kitus ginčus, ypač naujus jo kompetencijai priskirtus ginčus, kuriuos iki šiol nagrinėjo Teisingumo Teismas. 3. Asignavimų klausimu biudžeto pataisų projekte numatoma, kad 7 naujiems teisėjams, sekretoriui ir 26 naujoms pareigybėms, kurios buvo nagrinėjamos pirmiau, bus mokamas atlyginimas už paskutiniuosius tris 2005 m. mėnesius. Šiam tikslui skirti asignavimai įrašyti į 10 ir 11 skyriaus eilutes.Visgi svarbu atkreipti dėmesį į tai, kad bendrijos biudžetas nepatirs papildomų išlaidų, kadangi numatytas šių naujų išlaidų finansavimas iš turimų išteklių, panaudojant atitinkamų skyrių išteklius. Šie ištekliai konkrečiai paaiškinami 10 skyriaus atveju – mažesnėmis senatvės pensijos ir numatomų naujų narių paskyrimo išlaidomis, o 11 skyriaus atveju – lėtesniu nei numatyta naujų pareigybių įsteigimu. 4. Galiausiai pažymėtina, kad administracinės Teisingumo Teismo tarnybos numato laikotarpiu nuo Europos Sąjungos tarnautojų teismo darbo veiklos pradžios iki 2005 m. pabaigos užtikrinti teismo veiklą naudojant laisvus biudžeto resursus. Konkrečiai, kaip su biudžetu susijusius įgaliojimus turinti institucija apie tai jau buvo informuota vykdant 2006 m. biudžetinę procedūrą, pastato, kuriame posėdžiaus naujasis teismas, nuoma prasidės tik 2006 m. sausio 1 d. Todėl biudžeto pataisose nėra prašoma skirti asignavimų padidinti biudžeto II antraštinę dalį. [1] OL L 248, 2002 9 16, p. 1. [2] Įvado 3 puslapio 2 dalis: "Pažymėtina, kad institucijos biudžetas leidžia panaudoti pareigybes bei asignavimus, būtinus Teisingumo teismui ir Pirmosios instancijos teismui vykdyti savo veiklą. Prašomi suteikti asignavimai yra apskaičiuoti atsižvelgiant į naujojo Europos Sąjungos tarnautojų teismo (toliau – Tarnautojų teismas) poreikius manant, kad šis teismas savo veiklą pradės vykdyti 2006 m. pradžioje."